|  |  |
| --- | --- |
| **МУЗИЧКА КУЛТУРА** | |
| Циљ учења *музичке културе* је да код ученика рaзвиjе свест о значају и улози музичке уметности кроз развој цивилизације и друштва, да на основу стечених знањаподстакне ученике на стваралачко и критичко мишљењe, развије естетске критеријумеу циљу формирања одговорног односа према очувању музичког наслеђа и културe свoгa и других нaрoдa и даљег професионалног и личног развоја. | |
|  |  |

ОПШТА ПРЕДМЕТНА КОМПЕТЕНЦИЈА

Користи знања о музици у разумевању савремених догађаја, историје, науке, религије, уметности и сопствене културе и идентитета. Заступа одговоран однос према традицији свог народа и других култура а културолошке разлике сматра предностима што користи у развијању идеја и сарадњи. Искуства и вештине у слушању и опажању приликом индивидуалног и групног извођења примењује у комуникацији са другима. Развија естетске критеријуме према музичким и вредностима уопште и отворен је према различитим уметничким садржајима. Своја осећања, размишљања, ставове изражава на креативан и конструктиван начин што му помаже у остваривању постављених циљева.

СПЕЦИФИЧНЕ ПРЕДМЕТНЕ КОМПЕТЕНЦИЈЕ

Ученик користи језик музике за изражавање својих осећања, идеја и комуникацију са другима. Кроз познавање музичког језика и стилова, ученик увиђа везу музике са догађањима у друштву и доприноси њиховом обликовању. Ученик у свакодневном животу примењује стечена музичка искуства и знања и истражује могућности ИКТ-а за слушање, стварање и извођење музике. Уважава и истражује музичке садржаје различитих жанрова, стилова и култура. Доприноси очувању и развоју музичке културне баштине. Има критички став према музици и њеном утицају на здравље.Прати и учествује у музичком животу заједнице и изражава критичко мишљење са посебним освртом на улогу музике у друштвеним дешавањима. Испoљaвa и aртикулишe oснoвнe eлeмeнтe музичкoг укусa.

|  |  |
| --- | --- |
| Разред | **Први** (општи тип и природно-математички смер) |
| Годишњи фонд часова | **37 часова** |

|  |  |  |
| --- | --- | --- |
| **ИСХОДИ**  По завршетку првог разреда ученик ће бити у стању да: | **ОБЛАСТ/ТЕМА** | **САДРЖАЈИ** |
| * препозна друштвено-историјски и културолошки амбијент у коме се развијају различити видови музичког изражавања;   – демонстрира познавање музичке терминологије и изражајних средстава музичке уметности у склопу предложених тема;  – препозна обрађене музичке стилове и жанрове према основним карактеристикама;   * препозна утицај ритуалног понашања у музици савременог доба (музички елементи, наступ...); * препозна музику различитих народа Старог века;   – уочи сличности и разлике између ранохришћанске, православне и римокатоличке духовне музике;  – сагледа улогу музике у средњовековној Србији у односу на музику византијске и грегоријанске традиције средњег века;  – разликује ренесансну полифонију од средњовековног вишегласја;  – уочи разлике између духовних и световних вокалних композиција средњег века и ренесансе;  – препозна репрезентативне музичке примере најзначајнијих представника од ренесансе до романтизма;  – анализира начине коришћења изражајних средстава, у одабраним музичким примерима, из различитих култура, стилова и жанрова;  – презентује развој музичких инструмената и облика закључно са 18. веком;  – објасни развој сонате, концерта и симфоније у класицизму и улогу и карактер ставова у сонатном циклусу;  – повеже музичке облике са извођачким саставом;  – разликује вокално-инструменталне и инструменталне облике од барока до краја романтизма;  – објасни настанак и развој опере и њен синкретички карактер;  – звучно идентификује структуралне елементе опере (увертира, арија, речитатив, хор...) и њихову улогу;  – објасни значај Глукове реформе за даљи развој опере;  – дефинише разлоге настанка комичне опере;  – објасни значај Вагнерове реформе опере;  – изводи музичке примере користећи традиционалне и/или електронске инструменте, глас и покрет;  – уочава у свакој од епоха међусобну повезаност музичке уметности са другим уметностима;  – објасни како је музика повезана са дисциплинама ван уметности (музика и политика/друштво; технологија записивања, штампања нота; физичка својства инструмената; темперација и заједничко свирање);  – изрази доживљај музике језиком других уметности (плес, глума, писана или говорна реч, ликовна уметност);  – објасни улогу свих актера у презентацији музичког дела/жанрова (композитор, извођач, кореограф, режисер...);  – користи могућности ИКТ-а (коришћењем матрица, караоке програма, аудио снимака) за самостално истраживање, извођење и стваралаштво;  – критички просуђује утицај музике на здравље;  – поштује правила музичког бонтона. | **УВОД У МУЗИКУ** | Човек и музика.  Основни музички појмови.  Музика у друштву.  Музички фолклор.  Музика кроз векове.  **Слушање**– избор музичких примера за слушање у складу са темама.  **Извођење** једноставнијих музичких примера у вези са обрађеном темом. |
| **МУЗИКА У ПРВОБИТНОЈ ДРУШТВЕНОЈ ЗАЈЕДНИЦИ И КУЛТУРАМА СТАРОГ ВЕКА** | Корени музике и њене првобитне улоге.  Најстарији музички инструменти.  Музика у животу старих источних народа, Грчке и Рима (улога, облици, инструменти, теорија).  **Слушање – избор**  Примери традиционалне народне музике разних народа, племенских заједница и етничких група.  Традиционална музика народа Блиског и Далеког истока, античке Грчке и Рима (извођења на реконструисаним инструментима, солистичко и хорско/унисоно певање, видео снимци традиционалног позоришта Кине и Индије).  **Извођење** једноставнијих музичких примера у вези са обрађеном темом |
| **МУЗИКА СРЕДЊЕГ ВЕКА** | Ранохришћанска музика. Византијско певање.  Грегоријански корал.  Рани облици вишегласја: органум, дискант, мотет.  Световна музика средњег века: трубадури, трувери минезенгери.  Духовна и световна музика у средњевековној Србији.  Музика средњег века као инспирација за уметничку и популарну музику.  **Слушање – избор**  Грегоријански корал, Византијско певање, органум-мотет 13. века;  Адам де ла Ал-Игра о Робену и Мариони; Кир Стефан Србин-Ниња сили.  **Извођење** једноставнијих музичких примера у вези са обрађеном темом. |
| **МУЗИКА РЕНЕСАНСЕ** | Три века великих достигнућа у уметности (14.,15.,16. век).  Развој духовног и световног вишегласја – Арс Нова, Франко-фламанска школа, ренесанса у Италији.  Мотет, миса, мадригал, шансон.  Највећи представници ренесансне вокалне музике: Ђ. П. да Палестрина, О. ди Ласо, Л. Маренцио, Ђ. да Веноза.  Инструментална музика ренесансе: ричеркар и канцона.  **Слушање - избор**  Г. де Машо – Миса;  Ж. де Пре – Мотет;  Ђ. П. да Палестрина –*Миса папе Марчела* (одломак); Ласо –*Матона миа кара,Ехо* – мадригали.  Изабрани мадригал (хроматски): Л. Маренција или Ђ. да Венозе;  К. Жанекен –*Битка код Марињана; Певање птица* – шансони;  Ђ. Габриели –*Соната пиан е форте*; Ансамбл *Ренесанс*– избор;  **Извођење** једноставнијих музичких примера у вези са обрађеном темом |
| **МУЗИКА БАРОКА**  **И РОКОКОА** | Нова уметничка и музичка стремљења у епохи барока.  Појава опере и њен развој у Италији, Француској, Немачкој, Енглеској.  Најистакнутији представници:  К. Монтеверди, А. Скарлати,  Ж. Б Лили, Х. Персл, Г.Ф. Хендл  К. В. Глука.  Развој инструменталних облика: свита, барокна соната, барокни концерт, фуга.  Развој вокално-инструменталних облика у бароку: кантата, ораторијум, пасија.  Представници инструменталне музике у бароку и рококоу:  А. Корели, А. Вивалди, Ј. С. Бах, Г.Ф. Хендл, Д. Скарлати.  Криза италијанске опере серије и реформа К. В. Глука.  Рађање комичне опере и њени први представници: Ђ. Б. *Перголези* и Д. Чимароза.  **Слушање - избор**  К. Монтеверди –*Орфејев ламент,* арија *Аријаднина тужбалица*(*Lasciatemimorire*);  Ж. Б. Лили – увертира по избору;  Х. Персл–*Тужбалица Дидоне*;  А. Корели – Кончерто гросо (бр.8 *Божићни*); *La folia* (варијације);  А. Вивалди –*Годишња доба* (по избору);  Ј. С. Бах – Француска или Енглеска свита; *Виолински концерт Е-дур, Бранденбуршки концерт бр.2*; *Свита бр. 2, ха-мол*; *Токата и фуга де-мол* за оргуље; Одломци из *Пасије по Матеји* и *Мисе ха-мол*;  Г. Ф. Хендл –*Музика на води* (одломак), *Музика за ватромет*; Арија (*Омбра маи фу*) из опере *Ксеркс*; *Алелуја* из ораторијума *Месија;*  Д. Скарлати – сонате по избору;  К. В. Глук – арија *Орфеја* из опере *Орфеј и Еуридика*; Ђ. Б. Перголези – арија Серпине из опере *Служавка господарица*.  **Извођење** једноставнијих музичких примера у вези са обрађеном темом |
| **МУЗИКА КЛАСИЦИЗМА** | Развој класичне сонате, концерта и симфоније.  Почеци камерне музике.  Представници бечке класике:  Ј. Хајдн, В. А. Моцарт, Л. ван. Бетовен.  **Слушање – избор**  Ј. Хајдн –*Симфонија са ударцем тимпана* 2. став; *Лондонска симфонија Де-дур бр.104*. 1. став;  В. А. Моцарт –*Симфонија ге-мол*, 1. став; Арија *Краљица ноћи* изопере *Чаробна фрула*; увертира и нека од арија из опере *Фигарова женидба*; Л. ван Бетовен - *Соната цис-мол* (*Месечева)*; *Клавирски концерт бр.3, це-мол*, 3. став; *Девета симфонија* (*Ода радости*); *Пета симфонија, (Судбинска)*, 1. став.  Филмови (Delta video) 2008. г.  Сведочанства о генијима (инсерти из филмова по избору):  *Бетовен;*  *Копирање Бетовена;*  *Амадеус.*  Филмоване опере (инсерти):  В. А. Моцарт –*Фигарова женидба*.  Тв емисије (инсерти):  Серијал Драгослава Гостушког – *Развој српске музике кроз векове.*  Хистори: по избору.  Образовни програм РТС (*Трезор*).  **Извођење** једноставнијих музичких примера у вези са обрађеном темом. |
| **РОМАНТИЗАМ:**  **ВОКАЛНО-ИНСТРУМЕНТАЛНА И ИНСТРУМЕНТАЛНА МУЗИКА** | Општа обележја романтизма у музици.  Карактеристични облици: соло песма, клавирска минијатура, програмска музика.  **Слушање – избор**  Ф. Шуберт – Соло песме: *Пастрмка* и *Вилењак, Недовршена симфонија*, 1. став; Ф. Менделсон – *Песма без речи*; *Виолински концерт е-мол*, 1. став; Р. Шуман – *Лептири*;  Ф. Шопен – *Полонеза Ас-дур*; *Мазурка*;  *Соната бе-мол*;  2. и 3. став; Е. Григ – *Клавирски концерт а-мол*, 1. став; *Пер Гинт* – 1. свита; Х. Берлиоз – *Фантастична симфонија*, 2. став; Ф. Лист – симфонијска поема, *Прелиди*, *Мефисто валцер*;  Ј. Брамс – *Виолински концерт*, 3. став; *Мађарска игра*; *Трећа симфонија, Ф-дур* 3. став;  Р. Штраус –*Тако је говорио Заратустра.*  Филмови (Delta video) 2008.г.  Сведочанства о генијима:  *Ђ. Росини, Ф. Лист, Шопен у потрази за љубављу;*  *Емпромти.*  Филмоване опере (инсерти):  Ђ. Верди: *Риголето, Набуко, Аида,Травијата;*  Р. Вагнер: *Холанђанин луталица.*  Тв емисије:  Серијал Драгослава Гостушког – *Развој српске музике кроз векове.*  Хистори: по избору.  Образовни програм РТС (*Трезор*).  **Извођење** једноставнијих музичких примера у вези са обрађеном темом. |
| **ОПЕРА У РОМАНТИЗМУ** | Развој опере у Италији (Ђ. Верди), Немачкој (Р. Вагнер).  **Слушање - избор**  Ђ. Росини – увертира и арија Фигара из опере *Севиљски берберин*;  В. Белини – арија *Каста Дива* из опере *Норма*; Ђ. Верди: Хор Јевреја из опере *Набуко*, квартет из 4. чина опере *Риголето*, тријумфални марш из опере *Аида*; К. М. Вебер – Хор ловаца из опере *Чаробни стрелац*; Р. Вагнер: Хор морнара из опере *Холанђанин луталица*; Свадбени хор из *Лоенгрина*; *Кас Валкира* из музичке драме *Валкире*.  **Извођење** једноставнијих музичких примера у вези са обрађеном темом |

**Кључни појмови садржаја:** стил, средства музичког изражавања, музички жанрови, композитори.

|  |  |
| --- | --- |
| Разред | **Први** (друштвено-језички смер) |
| Годишњи фонд часова | **37** **часова** |

|  |  |  |
| --- | --- | --- |
| **ИСХОДИ**  По завршетку првог разреда ученик ће бити у стању да: | **ОБЛАСТ/ТЕМА** | **САДРЖАЈИ** |
| * препозна друштвено-историјски и културолошки амбијент у коме се развијају различити видови музичког изражавања;   – демонстрира познавање музичке терминологије и изражајних средстава музичке уметности у склопу предложених тема;  – препозна обрађене музичке стилове и жанрове према основним карактеристикама;   * препозна утицај ритуалног понашања у музици савременог доба (музички елементи, наступ...); * препозна музику различитих народа Старог века;   – уочи сличности и разлике између ранохришћанске, православне и римокатоличке духовне музике;  – разликује духовну од световне музикесредњег века и ренесансе;  – сагледа улогу музике у средњовековној Србији у односу на музику византијске и грегоријанске традиције средњег века;  – разликује ренесансну полифонију од средњовековног вишегласја;  –препозна репрезентативне музичке примере најзначајнијих представника од ренесансе до краја барока;  – анализира начине коришћења изражајних средстава у одабраним музичким примерима из различитих култура, стилова и жанрова;  – презентује развој музичких инструмената и облика закључно са бароком;  – повеже музичке облике са извођачким саставом;  – разликује вокално-инструменталне и инструменталне облике до краја барока;  – објасни настанак и развој опере и њен синкретички карактер;  – звучно идентификује структуралне елементе опере (увертира, арија, речитатив, хор...)и њихову улогу;  – објасни значај Глукове реформе за даљи развој опере;  – дефинише разлогенастанка комичне опере;  – изводи музичке примере користећи традиционалне и/или електронске инструменте, глас и покрет;  – уочава у свакој од епоха међусобну повезаност музичке уметности са другим уметностима;  – објасни како је музика повезана са дисциплинама ван уметности (музика и политика/друштво; технологија записивања, штампања нота; физичка својства инструмената; темперација и заједничко свирање);  – изрази доживљај музике језиком других уметности (плес, глума…);  – објасни улогу свих актера у презентацији музичког дела/жанрова;  – користи могућности ИКТ-а (коришћењем матрица, караоке програма, аудио снимака) за самостално истраживање, извођење и стваралаштво;  – критички просуђује утицај музике на здравље;  – поштује правила музичког бонтона. | **УВОД У МУЗИКУ** | Човек и музика.  Основни музички појмови.  Музика у друштву.  Музички фолклор.  Музика кроз векове.  Слушање музичких примера у складу са наведеним садржајем.  Извођење једноставнијих музичких примера у вези са обрађеном темом. |
| **МУЗИКА У ПРВОБИТНОЈ ДРУШТВЕНОЈ ЗАЈЕДНИЦИ И КУЛТУРАМА СТАРОГ ВЕКА** | Корени музике и њене првобитне улоге.  Најстарији музички инструменти.  Музика у животу старих источних народа, Грчке и Рима (улога, облици, инструменти, теорија)  **Слушање - избор**  Снимци традиционалне народне музике разних народа, племенских заједница и етничких група.  Традиционална музиканарода Блиског и Далеког истока, античке Грчке и Рима (на реконструисаним инструментима, солистичко и хорско/унисоно певање, видео снимци традиционалног позоришта Кине и Индије).  **Извођење** једноставнијих музичких примера у вези са обрађеном темом. |
| **МУЗИКА СРЕДЊЕГ ВЕКА** | Ранохришћанска музика. Византијско певање.  Грегоријански корал.  Рани облици вишегласја: органум, дискант, мотет.  Световна музика средњег века: трубадури, трувери минезенгери.  Духовна и световна музика у средњевековној Србији.  Музика средњег века као инспирација за уметничку и популарну музику.  **Слушање– избор**  Грегоријански корал, Византијско певање, органум, мотет 13.века;  Рамбо де Вакера – *Календа маја*;  Адам де ла Ал – *Игра о Робену и Мариони*; Кир Стефан Србин – *Ниња сили.*  Тв емисије (инсерти):  Серијал Драгослава Гостушког о развоју српске музике кроз векове.  **Извођење** једноставнијих музичких примера у вези са обрађеном темом |
| **МУЗИКА**  **РЕНЕСАНСЕ** | Три века великих достигнућа у уметности (14.,15.,16. век).  Развој духовног и световног вишегласја – Арс Нова, Франко-фламанска школа, ренесанса у Италији.  Мотет, миса, мадригал, шансон.  Највећи представници ренесансне вокалне музике: Ђ. П. да Палестрина, О. ди Ласо, Л. Маренцио, Ђ. да Веноза.  Инструментална музика ренесансе: ричеркар и канцона.  **Слушање – избор**  Г. де Машо – Миса;  Ж. де Пре – Мотет;  Ђ. П. да Палестрина –*Миса папе Марчела* (одломак); Ласо: *Матона миа кара,Ехо*– мадригали.  Изабрани мадригал (хроматски):  Л.Маренција или Ђ.да Венозе;  К.Жанекен–*Битка код Марињана; Певање птица* – шансони;  Ђ. Габриели–*Соната пиан е форте*;  Ансамбл*Ренесанс*– избор.  **Извођење** једноставнијих музичких примера у вези са обрађеном темом |
| **МУЗИКА**  **БАРОКА И РОКОКОА** | Нова уметничка и музичка стремљења у епохи барока.  Појава опере и њен развој у Италији, Француској, Немачкој, Енглеској.  Најистакнутији представници:  К. Монтеверди, А. Скарлати,  Ж. Б Лили, Х. Персл, Г.Ф. Хендл  К. В. Глука.  Развој инструменталних облика: свита, барокна соната, барокни концерт, фуга.  Развој вокално-инструменталних облика у бароку: кантата, ораторијум, пасија.  Представници инструменталне музике у бароку и рококоу:  А. Корели, А. Вивалди, Ј. С. Бах, Г.Ф. Хендл, Д. Скарлати.  Криза италијанске опере серије и реформа К. В. Глука.  Рађање комичне опере и њени први представници: Ђ. Б. Перголези и Д. Чимароза.  **Слушање– избор**  К. Монтеверди – *Орфејев ламент,* арија *Аријаднина тужбалица*(*Lasciatemimorire*);  Ж. Б. Лили– увертира по избору;  Х. Персл–*Тужбалица Дидоне*;  А. Скарлати –*Виртуозна арија* (за контратенор);  А. Корели – Кончерто гросо (бр.8 *Божићни*); А. Корели –*La folia* (варијације); А. Вивалди – *Годишња доба* (по избору);  Ј. С. Бах: Француска или Енглеска свита; *Виолински концерт Е-дур, Бранденбуршки концерт бр.2*; *Свита бр. 2, ха-мол*; *Токата и фуга де-мол* за оргуље; Одломци из *Пасије по Матеји* и *Мисе ха-мол*;  Г. Ф. Хендл – *Музика на води*(одломак); Арија (*Омбра маи фу*) из опере *Ксеркс*; *Алелуја* из ораторијума *Месија;*  Д. Скарлати – сонате по избору;  Ф. Купрен – *Жетеоци*, *Мистериозне барикаде;*  К. В. Глук–арија *Орфеја* и *Хор духова* из опере *Орфеј и Еуридика*; Увертира за оперу *Алчеста* или *Ифигенија на Аулиди;*Ђ. Б. Перголези–арија Серпине из опере *Служавка господарица*; Д. Чимароза – увертира за оперу *Тајни брак*.  Филмови (delta video) 2008. г:  Сведочанства о генијима(инсерти):  *Ј. С Бах, Г. Ф.Хендл.*  Хистори: по избору.  Образовни програм РТС (*Трезор*).  **Извођење** једноставнијих музичких примера у вези са обрађеном темом. |

**Кључни појмови садржаја:** стил, средства музичког изражавања, музички жанрови, композитори и друштвено-историјски контекст

**ДОДАТНИ САДРЖАЈИ ЗА НАСТАВУ НА ЈЕЗИЦИМА НАЦИОНАЛНИХ МАЊИНА**

* 1. **За наставу на мађарском језику**
* општи тип и природно-математички смер:

Музика средњег века на тлу данашње Мађарске

Музика у доба ренесансе на тлу данашње Мађарске

Развој мађарске музике у бароку

Развој мађарске музике у класицизму

* друштвено-језички смер:

Музика средњег века на тлу данашње Мађарске

Музика у доба ренесансе на тлу данашње Мађарске

Развој мађарске музике у бароку

* 1. **За наставу на словачком језику** (за све смерове)

Музика средњег века на тлу данашње Словачке

Музика у доба ренесансе на тлу данашње Словачке

Музика барока и рококоа

Развој словачке музике у бароку

Развој словачке музике у класицизму

* 1. **За наставу на хрватском језику** (за општи тип)

Музика средњег века

Духовна и световна музика на тлу Хрватске

* Трогирски лекционар (четири одломка из пророка Изаије) из XIII века
* музика ренесансе
* Иван Лукачић, Zbirka sacrae cantiones
* музика барока и рококоа
* Лука Соркочевић, Симфонија Д-дур, I ставак
* Иван Мане Јарновић, Концерт за виолину бр. 12
* Романтизам: вокална, вокално-инструментална и инструментална музика
* Иван Зајц, Вечер на Сави (хорска композиција)
* Иван Зајц, Кантата долазак Хрвата
* Иван Зајц, Симфонијска слика Ц-мол

Опера у романтизму

* Ватрослав Лисински, опера Порин и опера Љубав и злоба

Иван Зајц, Никола Шубић Зрињски

* 1. **За наставу на румунском језику** (за све смерове)

Румунска музика од почетака до деветнаестог века

* Облици уметничког израза код Трачана и Дачана;
* Музички израз на румунским просторима и почеци хришћанства;
* Румунска музика у периоду феудализма;
* Духовна музика и манастирске школе црквене музике;
* Румунска музика на крају осамнаестог и почетку деветнаестог века.

**УПУТСТВО ЗА ДИДАКТИЧКО-МЕТОДИЧКО ОСТВАРИВАЊЕ ПРОГРАМА**

Настава прeдмeтa *музичка култура* усмерена је на остваривање исхода и даје предност искуственом учењу кроз активно слушање одабраних музичких дела смештених у одговарајући друштвeнo-истoриjски и културни кoнтекст и лично музичко изражавање, у оквиру којих ученик користи теоријска знања као средства за партиципацију у музици.

Приступ програму подразумева oтвoрeнoст и прилaгoдљивoст прoцeсa пoдучaвaњa и учeњa, а реализује се кроз дидaктички и мeтoдички плурaлизaм, тематско, односно прojeктнo и индивидуaлизoвaнo учeњe, уз упoтрeбу сaврeмeних ИT тeхнoлoгиja.

Најважнији покретач програма треба да буде принцип мотивације и инклузивности у подстицању максималног учешћа у музичком доживљају, као и развијању потенцијала за музичко изражавање. Крoз слушaњe музичких дeлa, ученици aнaлизирajу музику, oпaжajу грaђу музичкoг дeлa, изрaжajнe eлeмeнтe, рaзликуjу извoђaчкe сaстaвe. Рaзвиjaњe стaвa o музици и oдрeђeнoм стилу, врсти и жaнру и кoнкрeтнoм дeлу кoje сe слушa, изгрaђуje сe рaзгoвoрoм, рeфлeксиjoм, дискусиjoм и дeбaтoм.

Укључивањем ученика у што већем броју у извођење (певање, свирање) рaзвиjajу сe музичкe спoсoбнoсти и крeaтивност. Извoђaчкa и ствaрaлaчкa искуствa пoдстичу рaзвoj сaмoпoуздaњa и сигурнoсти у jaвнoм нaступу. Поред извођења музике, у процесу учења неопходно је укључити различите видове уметничког изражавања (покрет, глума, књижевност, визуелни стимулуси), који ће побољшати разумевање музике, утицати на виши степен фокусираности и одрживости пажње ученика и унапредити музичку осетљивост у циљу спознавања новог квалитета музике. Пожељно је присуство на концертима чиме сe пoдстичe нeпoсрeдaн дoживљaj и eмoциoнaлни oдгoвoр нa музику. За организован одлазак са ученицима на концерт планирати 4 школска часа.

Програм је пожељно реализовати кроз визуелизацију музичког садржаја, различите приказе микро и макроструктуре музичког дела, као и уцртане појединачне елементе музичког израза (смер кретања мелодијске линије, ритмички образац, инструменте који изводе композицију, темпо, ознаке за динамику и др.) чиме би се омогућило темељније музичко разумевање слушаног дела. Опажање музичких елемената комбинује се посредством вербалног, вокалног, инструменталног или телесног изражавања (певање мотива и тема из композиција које се обрађују, извођење карактеристичних ритмичких образаца, покрета тела у складу са карактером...) у циљу интензивирања музичког доживљаја дела које се слуша или изводи.

Међупредметна корелација може бити полазиште за бројне пројектне предлоге у којим ученици могу бити учесници као истраживачи, креатори и извођачи. Код ученика треба развијати вештине приступања и коришћења информација (интернет, књиге...), сараднички рад у групама, као и комуникацијске вештине у циљу преношења и размене искустава и знања. Рад у групама и радионицама је користан у комбинацији са осталим начинима рада, поготово када постоји изазов значајнијег (нпр. емотивног) експонирања ученика, као вид премошћавања стидљивости или анксиозности.

1. ПЛАНИРАЊЕ НАСТАВЕ И УЧЕЊА

Програм оријентисан на исходе наставнику даје већу слободу у креирању и осмишљавању наставе и учења. Улога наставника је да контекстуализује овај дати програм потребама конкретног одељења имајући у виду: састав одељења и карактеристике ученика; уџбенике и друге наставне материјале које ће користити; техничке услове, наставна средства и медије којима школа располаже; ресурсе, могућности, као и потребе локалне средине у којој се школа налази. Полазећи од датих исхода и садржаја наставник најпре креира свој годишњи-глобални план рада из кога ће касније развијати своје оперативне планове. Исходи дефинисани по областима олакшавају наставнику даљу операционализацију исхода на ниво конкретне наставне јединице. Сада наставник за сваку област има дефинисане исходе. Од њега се очекује да за сваку наставну јединицу, у фази планирања и писања припреме за час, дефинише исходе за час који воде ка остваривању исхода прописаних програмом.

При планирању треба, такође, имати у виду да се исходи разликују, да се неки лакше и брже могу остварити, али је за већину исхода потребно више времена и више различитих активности. У фази планирања наставе и учења веома је важно имати у виду да је уџбеник наставно средство и да он не одређује садржаје предмета. Зато је потребно садржајима датим у уџбенику приступити селективно и у односу на предвиђене исходе које треба достићи. Поред уџбеника, као једног од извора знања, на наставнику је да ученицима омогући увид и искуство коришћења и других извора сазнавања.

1. ПРАЋЕЊЕ И ВРЕДНОВАЊЕ НАСТАВЕ И УЧЕЊА

У процесу вредновања резултата учења наставник треба да буде фокусиран на ученичке ставове и мотивацију за учествовање у музичким активностима кроз слушање, извођење и стваралаштво. Теоретско знање треба да има своју примену и функцију у изражавању ученика кроз музику и у контакту са музиком. Сумативно вредновање треба да буде осмишљено кроз задатке и активности које захтевају креативну примену знања. У смислу активности, постигнућа ученика се могу проценити на основу доприноса ученика кроз индивидуалан и групни рад, израду креативних задатака на одређену тему, рад на пројекту (ученик даје решење за неки проблем и одговара на конкретне потребе), кроз начин размишљања у анализи музичких дела, као и у односу на специфичне вештине.